ສປຊ ກ່າວຫາຊູດານໃຕ້ ໃຊ້ຄວາມຮຸນແຮງ ທີ່ໂຫດຮ້າຍ ຕໍ່ພວກເດັກນ້ອຍ
ຜູ້ອຳນວຍການອົງການ UNICEF ກ່າວວ່າ ພວກ​ເດັກນ້ອຍ​ຜູ້​ຊາຍ​ ໄດ້​ຖືກ​ຕອນ ​ໃນຂະນະ​ທີ່​​ເດັກນ້ອຍ​ຜູ້ຍິງ ​ທີ່ມີອາຍຸຕ່ຳເຖິງ 8 ປີ ​ໄດ້​ຖືກ​ຂົ່ມຂືນ ແລະຖືກຂ້າຖິ້ມ.
ອົງການ UNICEF ກ່າວວ່າ ຢ່າງໜ້ອຍ ມີເດັກນ້ອຍ 129 ຄົນ ໄດ້ເສຍຊີວິດໃນລະຫວ່າງການບຸກໂຈມຕີຂອງລັດຖະບານ ຕໍ່ ກຳລັງກະບົດໃນຊູດານໃຕ້ ເມື່ອເດືອນແລ້ວນີ້ ຜູ້ອຳນວຍການອົງການ UNICEF ທ່ານ Anthony Lake ກ່າວວ່າ ບັນດາຜູ້ລອດຊີວິດມາໄດ້ ລາຍງານວ່າ ພວກເດັກ ນ້ອຍຜູ້ຊາຍໄດ້ຖືກຕອນ ແລະປ່ອຍໃຫ້ເລືອດໄຫລອອກ ໃນ ຂະນະທີ່ເດັກນ້ອຍຜູ້ຍິງທີ່ມີອາຍຸຕ່ຳເຖິງ 8 ປີ ໄດ້ຖືກຂົ່ມຂືນ ໝູ່ ແລະຂ້າຖິ້ມ ທ່ານກ່າວວ່າ ພວກເດັກນ້ອຍອຶ່ນໆ ມີລາຍງານວ່າ ໂຍນເຂົ້າ ຕຶກທີ່ຖືກໄຟໄໝ້ ທ່ານ Lake ກ່າວວ່າ “ເພື່ອເຫັນແກ່ມະນຸດສະທຳ ແລະຄວາມເໝາະສົມໂດຍ ທົ່ວໄປ ແລ້ວ ການກໍ່ຄວາມຮຸນແຮງຕໍ່ຜູ້ໄຮ້ດຽງສາຕ້ອງໄດ້ຢຸດເຊົາ ” ຊູດານໃຕ້ ໄດ້ສູ້ລົບກັບພວກກະບົດ ນຳພາໂດຍ ອະດີດຮອງປະທານາທິບໍດີ ນັບແຕ່ ເດືອນທັນວາ ປີ 2013 ເປັນຕົ້ນມາ ເວລາມີການແຕກແຍກລະຫວ່າງກອງທັບໃນນະ ຄອນຫລວງ Juba ຕໍ່ມາໄດ້ມີການນອງເລືອດຢ່າງຮຸນແຮງເພີ້ມຂື້ນຢູ່ໃນທົ່ວປະເທດ ອົງການ UNICEF ກະປະມານວ່າ ມີເດັກນ້ອຍຈຳນວນ 13,000 ຄົນໄດ້ຖືກບັງຄັບ ໃຫ້ເຂົ້າຮ່ວມບັນຫາຂັດແຍ້ງ ທ່ານ Lake ກ່າວວ່າ “ວາດພາບເບິ່ງວ່າ ດ້ານຈິດຕະວິທະຍາ ແລະຜົນສະ ທ້ອນທາງ ດ້ານຮ່າງກາຍຕໍ່ພວກເດັກນ້ອຍເຫລົ່ານີ້ ບໍ່ພຽງແຕ່ຄວາມຮຸນແຮງທີ່ໄດ້ມີຕໍ່ພວກເຂົາ ເຈົ້າ ແຕ່ຍັງມີຄວາມຮຸນແຮງທີ່ ເຂົາເຈົ້າຖືກບັງຄັບໃຫ້ເຮັດແກ່ຄົນອື່ນໆດ້ວຍ ” ບັນດາກຸ່ມສີ້ງຊອມ ໄດ້ກ່າວຫາທັງສອງຝ່າຍວ່າ ຕ່າງກໍໄດ້ລະເມີດສິດທິມະນຸດ ຢ່າງ ຮ້າຍແຮງຕໍ່ພົນລະເຮືອນ